
ANEXA NR.  I I I

DISPOZIŢII SPECIALE – PARTEA DE CANALIZARE

Prezentele Dispoziţii Speciale fac parte din Contractul de Delegare şi privesc obligaţiile şi responsabilităţile Autorităţii Delegante şi Operatorului în legătură cu Serviciile publice de canalizare din Unităţile Administrativ-Teritoriale membre ale ADI  din  Judeţul Timiş

Acest document va fi aplicat în coroborare cu:
Dispoziţiile Generale ale Contractului de Delegare
Dispoziţiile Speciale – Partea Comună

Dispoziţiile Speciale – Partea de Apă

Termenii utilizaţi în aceste Dispoziţiile Speciale sunt definiţi în cadrul Dispoziţiilor Generale ale Contractului de Delegare.

TITLUL I – SCOPUL ŞI ARIA DELEGĂRII

Articolul 1 - Scopul

Prezentele Dispoziţii Speciale – Partea de Canalizare prevăd condiţiile pentru aplicarea Contractului de Delegare în ceea ce priveşte Serviciile delegate de colectare, transport şi tratare a Apei Uzate. 

Articolul 2 - Definiţii

„Racord” - este definit în art. 1 al Dispoziţiilor Generale ale prezentului Contract de Delegare.

„Ape Uzate” înseamnă  :

· „Ape Uzate Menajere” înseamnă apele rezultate din folosirea apei în gospodării, instituţii publice şi servicii, care provin cu precădere din metabolismul uman şi din activităţi menajere şi igienico-sanitare;

·  „Ape Uzate Provenite din Activităţile Economice” înseamnă toate deversările de ape folosite în activităţile economico-industriale sau corespunzătoare unei alte utilizări a apei decât cea menajeră. 

· „Ape Pluviale” înseamnă apele ce provin din precipitaţii atmosferice; sunt considerate ape pluviale şi apele ce provin din stropirea şi spălarea drumurilor publice sau private, a grădinilor şi curţilor imobilelor.

Articolul 3 – Aria Delegării

Aria Delegării este definită în articolul 6 al Dispoziţiilor Generale ale Contractului de Delegare şi descrisă în articolul 4 din Dispoziţiile Speciale – Partea Comună. Autoritatea Delegantă este obligată să furnizeze Operatorului toate informaţiile topografice în termen de 6 (şase) luni de la Data Intrării în Vigoare, cu localizarea tuturor Zonelor Urbane expres indicate în anexa nr. 1(b) la Dispoziţiile Speciale – Partea Comună.

Articolul 4 – Perimetrul de Colectare a Apei Uzate

4.1   Perimetrul de Colectare a Apei Uzate desemnează limita reţelei(lor) de canalizare a(le) fiecărei Zone Urbane şi, prin extensie, toate suprafeţele incluse între aceste limite. Aceasta se va întinde până la o distanţă de cel puţin 100 (o sută) de metri calculată în orice direcţie de la orice punct aflat pe reţeaua(lele) de transport al apei uzate, acolo unde este posibil.

4.2   Această limită este definită în contractul dintre Operator şi Autoritate Delegantă. 

4.3   Perimetrele de Colectare a Apei Uzate sunt extinse în mod regulat prin acordul Operatorului cu Autoritatea Delegantă, anticipând dezvoltarea noilor Zone Urbane şi industriale şi pentru a permite Operatorului să îşi atingă obiectivele Serviciului delegat.

TITLUL II – FURNIZAREA SERVICIULUI DELEGAT
Articolul 5 - Definiţia reţelelor de canalizare
5.1 Sistemul Public de Canalizare cuprinde ansamblul construcţiilor şi terenurilor aferente, instalaţiilor tehnologice, echipamentelor funcţionale şi dotărilor specifice, prin care se realizează serviciul public de canalizare. Sistemul public de canalizare cuprinde de regulă următoarele componente: 

   a) racorduri de canalizare de la punctul de delimitare; 

   b) reţele de canalizare; 

   c) staţii de pompare a apelor uzate; 

   d) staţii de epurare; 

   e) colectoare de evacuare spre emisar; 

   f) guri de vărsare în emisar; 

   g) depozite de nămol deshidratat.

5.2  Reţeaua Publică de Canalizare este definită în art. 1 din Dispoziţiile Generale ale prezentului Contract de Delegare.

5.3   Infiltraţii /Scurgeri

Operatorul, ca o parte a planului său de investiţii, va identifica şi va finanţa un program pentru reducerea infiltraţiilor şi/sau scurgerilor din orice sistem de colectare si transport, inclusiv orice echipament necesar atingerii acestui scop, atunci când fie una, fie ambele probleme sunt identificate ca atare de Autoritate Delegantă. Echipamentul de specialitate poate fi considerat ca resursă principală.  Măsurile luate în acest sens vor fi incluse în evaluarea performanţei Operatorului pe durata Contractului de Delegare.

Articolul 6 – Reamplasarea reţelei

6.1
Reamplasările reţelelor de canalizare necesare atingerii unei cerinţe legate de Serviciu din partea unei administraţii sau comunităţi sunt executate de Operator pe cheltuiala solicitantului.

6.2
Reamplasările reţelelor de canalizare necesare atingerii unei cereri legate de Serviciu din partea unei persoane fizice sunt hotărâte şi executate de Operator pe cheltuiala solicitantului.

6.3.
În situaţia în care Operatorul este obligat printr-o hotărâre judecătorească să mute o reţea, Autoritatea Delegantă va suporta cheltuielile pe care le implică mutarea respectivei reţele.
Articolul 7 - Protecţia instalaţiilor de canalizare

7.1
Operatorul va actualiza toate informaţiile tehnice despre reţelele de canalizare şi lucrările aferente, prevăzute în articolul 5 din Dispoziţiile Speciale – Partea Comună.

7.2
Instalaţiile de colectare a Apei Uzate şi de tratare sunt bunuri publice. Acestea sunt inalienabile, imprescriptibile, insesizabile şi protejate, conform prevederilor legale, împotriva daunelor de orice natură.

7.3
Când o autoritate administrativă sau o persoană fizică ori juridică intenţionează să execute lucrări de excavaţie sau alte lucrări în proximitatea unei reţele de canalizare, trebuie să respecte prevederile legale în vigoare privind protecţia reţelelor de telecomunicaţii, de electricitate şi apă. Aceasta trebuie să obţină, mai ales, acordul prealabil scris al Operatorului. Costurile măsurilor de protecţie rezonabile luate de Operator vor fi suportate de persoana care execută lucrările respective.

7.4
Este interzis oricărei persoane care nu face parte din personalul Operatorului, cu excepţia controlorilor din partea Autorităţii Delegante însoţiţi de un reprezentat al Operatorului, să intre, sub orice pretext, în interiorul clădirilor şi şantierelor aferente sau asociate Serviciului delegat de canalizare, să lase în interior animale, să folosească sau să deterioreze instalaţiile sau să arunce gunoaie în preajmă.

7.5
Orice daună adusă acestor instalaţii sau lucrări, în general orice prejudiciu sau tentativă de a aduce atingere integrităţii lor materiale sau funcţionalităţii lor se pedepseşte conform legii penale.

7.6
Împreună cu Autoritatea Delegantă, Operatorul va stabili, după necesităţi, perimetre de protecţie împrejurul acestor lucrări care fac parte din procesul de transport, tratare si  deversare a apei uzate.

Articolul 8 - Racordurile

8.1
Un Racord deserveşte de regulă un singur Utilizator.

8.2
Racordurile sunt montate de Operator sau de către constructori agreaţi de Operator. Costurile montării sunt suportate de solicitant, conform cotelor estimate în urma preţurilor definite în anexa nr. 2 de mai jos. Cheltuielile aferente se plătesc înainte de începerea lucrărilor. Orice cheltuieli legate de consolidarea unui Racord datorită creşterii nevoilor cad în sarcina Utilizatorului.

8.3
Racordurile fac parte din bunurile încredinţate Operatorului de către Autoritatea Delegantă. Toate Racordurile sunt întreţinute, reparate şi înlocuite pe cheltuiala sa. Cu toate acestea, reparaţiile, modificările sau deplasările survenite ca urmare a executării de lucrări vor fi plătite de persoana care solicită lucrările antemenţionate.

8.4   În interiorul Perimetrului de Colectare a Apei Uzate, Operatorul va executa toate Lucrările de Extindere necesare pentru noile Racorduri. Aceste lucrări care nu sunt cuprinse în investiţiile contractuale sunt plătite din surse identificate cu acordul Autorităţii Delegante. Ele vor fi finanţate, în condiţiile legii, de Utilizatorul care a solicitat racordarea şi cu care s-a încheiat un contract, având în vedere condiţiile tehnice ale Operatorului.

8.5  
În afara Perimetrului de Colectare a Apei Uzate, Operatorul va executa Lucrările de Extindere sau de Consolidare necesare pentru noile Racorduri; acestea  vor fi finanţate, în condiţiile legii, de Utilizatorul care a solicitat racordarea, având în vedere condiţiile tehnice ale Operatorului.  

Articolul 9 – Instalaţiile Interioare

9.1
Instalaţiile Interioare, care prin definiţie sunt situate în amonte faţă de Punctul de Delimitare a Instalaţiilor de Canalizare dintre Operator şi Utilizator, nu fac parte din reţelele publice de canalizare.  Ele sunt realizate, exploatate şi întreţinute pe cheltuiala şi prin grija proprietarului sau Utilizatorului, conform standardelor şi normelor tehnice aplicabile. Instalarea şi întreţinerea Instalaţiilor Interioare sunt efectuate astfel încât să se evite orice problemă în funcţionarea serviciului public, să se prevină orice posibilă contaminare a reţelelor de apă potabilă şi de canalizare.

9.2
Utilizatorul nu poate instala nici un fel de mijloc de salubrizare la faţa locului, prin instalarea unui rezervor, fără respectarea condiţiilor tehnice specifice stabilite de Operator şi fără obţinerea Autorizaţiei din partea Autorităţii Delegante în forma cerută de lege. Demararea acestui tip de lucrare este în toate cazurile supusă încheierii unui Contract operaţional special între Utilizator şi Operator.

9.3
Operatorul este îndreptăţit să ceară Utilizatorilor să respecte standardele şi normativele în vigoare.

Articolul 10 – Inspectarea Instalaţiilor Interioare

10.1
Apele Uzate sunt colectate de la Utilizatori numai dacă aceştia respectă standardele stabilite de Contractul de branşare/racordare şi utilizare a Serviciului. Operatorul poate colecta Apele Uzate numai după inspectarea acestor instalaţii interioare de către un organ având aprobarea specială a Autorităţii Delegante sau, în lipsa acestuia, de către Operator sub controlul Autorităţii Delegante.

10.2
Operatorul răspunde doar pentru deficienţele Instalaţiilor Interioare care se datorează  Operatorului.

Articolul 11 – Canalele aflate sub drumurile publice

Operatorul va asigura ca drumurile şi pavajul să fie refăcute şi readuse la o stare acceptabilă în acele locuri unde au fost săpate şanţuri conform Articolului 20.4 din Dispoziţiile Speciale – Partea Comună şi a normelor privind drumurile.

TITLUL III – TARIFUL
Articolul 12 - Reguli


12.    La data de 1 ianuarie sau 1 iulie, care survine prima, următoare Datei Intrării în Vigoare, Operatorul va aplica tariful indicat în anexa nr. 1 de mai jos, cu posibilitatea modificării şi/sau ajustării sale, astfel cum se prevede în Dispoziţiile Speciale – Partea Comună, Articolul 25.3.

12.2  Modificările/ajustările tarifare se efectuează conform Articolului 25 din Dispoziţiile Speciale – Partea Comună.


12.3    Facturarea Utilizatorilor se face pe baza înregistrărilor contoarelor/debitmetrelor de canalizare acolo unde acestea există sau pentru cantitatea de Apă Uzată calculată ca procentaj din apa potabilă furnizată, conform clauzelor contractuale şi a prevederilor legale şi reglementărilor aplicabile, luându-se în considerare caracteristicile sistemului local de canalizare.

TITLUL IV – CALITATEA SERVICIULUI FURNIZAT UTILIZATORILOR
Articolul 13 – Standardele de Furnizare a Serviciilor

13.1  În termen de 12 luni de la Data Intrării în Vigoare, Autoritatea Delegantă şi Operatorul vor conveni asupra procedurilor interne şi externe privind asigurarea calităţii Serviciilor de Canalizare, precum şi respectării standardelor de mediu, îndeosebi pentru depunerile de scurgeri şi nămol tratate. Procedurile de control şi penalităţile convenite vor face obiectul, după semnarea lor, unui Act adiţional la prezentul Contract.

13.2
Controalele necesare sunt efectuate de departamentele administrative ale Autorităţii Delegante sau de terţi autorizaţi.

13.3.
Autoritatea Delegantă este obligată să facă toate demersurile în scopul încheierii unui contract între Operator şi Administraţia Drumurilor Publice sau, în lipsa acesteia, cu Autoritatea Locală privind colectarea apei pluviale.
Articolul 14 – Întreruperile Serviciului
14.1
În termen de 24 (douăzeci şi patru) de luni de la Data Intrării în Vigoare, Autoritatea Delegantă şi Operatorul vor defini de comun acord Indicatorii de Întrerupere a Serviciului care vor fi implementaţi de Operator, pragurile statistice dincolo de care Serviciul este considerat ca fiind inadecvat şi sancţiunile corespunzătoare în caz de neîndeplinire. Indicatorii, pragurile statistice şi sancţiunile vor face obiectul, după semnarea lor, unui Act adiţional la prezentul Contract. 

14.2
În raportul său anual adresat Autorităţii Delegante, Operatorul va arăta statistica întreruperilor Serviciului de canalizare.

14.3
Operatorul va ţine la dispoziţia Autorităţii Delegante înregistrările şi documentele referitoare la depăşirea debitelor de Apă Uzată.

Articolul 15 – Termenele Serviciului

15.1
Operatorul se obligă să respecte termenele de furnizare a Serviciului de canalizare către Utilizatori, fixate în anexa nr. 4 de mai jos, cu respectarea aplicării articolului 42.5 din Dispoziţiile Speciale – Partea Comună.

15.2
Pentru orice Racord executat după expirarea termenelor indicate din culpa dovedită a sa, Operatorul va acorda o reducere Utilizatorului respectiv de 10% (zece la sută) din valoarea Racordului în cazul în care Racordul este instalat într-un termen ce depăşeşte standardul, dar mai scurt decât dublul termenului garantat, şi de 20% (douăzeci la sută) din valoarea Racordului dacă termenul depăşeşte dublul termenului limită garantat.  

15.3
În raportul său anual adresat Autorităţii Delegante, Operatorul va arăta statisticile privitoare la termenele de furnizare a Serviciului de canalizare faţă de Utilizatori, plângerile şi reducerile acordate din pricina întârzierilor la racordare.

ANEXE
Anexa nr. III. 1 – Tariful pentru Canalizare

Anexa nr. III. 2 – Preţurile pentru racordare şi alte servicii - Canalizare

Anexa nr. III. 3 – Duratele de Viaţă Tehnică – Echipamente şi Lucrări - Canalizare
Anexa nr. III. 4 – Termenele Serviciului de Canalizare

ANEXA  NR.  Iii. 1
TARIFUL PENTRU CANALIZARE
Tariful în Lei /m3 fără TVA  la Data Intrării în Vigoare pentru toate localităţile este prezentat în ANEXA NR. III. 1

	Nr.crt.
	Localitatea
	Tarif Canalizare   (lei/m3)
	
	    Nr.crt.
	                        Localitatea
	Tarif Canalizare   (lei/m3)

	
	
	2009
	
	
	
	2009

	1
	CONSILIUL JUDETEAN TIMIŞ
	 -
	
	31
	Liebling
	 -

	2
	Timisoara
	1.15
	
	32
	Manastiur
	 -

	3
	Buzias
	0.85
	
	33
	Nadrag
	0.60

	4
	Ciacova
	 -
	
	34
	Parta
	 -

	5
	Deta
	1.24
	
	35
	Pischia
	 -

	6
	Faget
	0.52
	
	36
	Racovita
	 -

	7
	Gataia
	0.76
	
	37
	Sacosu Turcesc
	 -

	8
	Jimbolia
	1.79
	
	38
	Sag
	 -

	9
	Recas
	0.26
	
	39
	Satchinez
	 -

	10
	Sannicolau Mare
	0.90
	
	40
	Stiuca
	 -

	11
	Mosnita Noua
	-
	
	41
	Uivar
	 -

	12
	Sacalaz
	-
	
	42
	Varias
	 -

	13
	Sanmihaiu Roman
	-
	
	43
	Victor Vlad D.
	 -

	14
	Banloc
	 -
	
	44
	Guilvaz
	 -

	15
	Beba Veche
	 -
	
	45
	Giarmata
	3 lei/pers/luna

	16
	Becicherecu Mic
	 -
	
	46
	Lovrin
	0.40

	17
	Bethausen
	 -
	
	47
	Teremia Mare
	 -

	18
	Bucovat
	 -
	
	48
	Tomnatic
	 -

	19
	Cenad
	 -
	
	49
	Saravale
	 -

	20
	Cenei
	 -
	
	50
	Giroc
	0.99

	21
	Checea
	 -
	
	51
	Gottlob
	 -

	22
	Comlosu Mare
	 -
	
	52
	Sanpetru Mare
	 -

	23
	Costeiu
	0.45
	
	53
	Balint
	 -

	24
	Criciova
	 -
	
	54
	Jebel
	 -

	25
	Curtea
	 -
	
	55
	Voiteg
	 -

	26
	Denta
	 -
	
	56
	Periam
	 -

	27
	Foeni
	 -
	
	57
	Peciu Nou
	 -

	28
	Fibis
	 -
	
	58
	Tomeşti
	

	29
	Ghilad
	 -
	
	59
	Traian Vuia
	

	30
	Ghiroda
	1.50
	
	
	
	


Din anul 2010 în întreaga arie de operare se va trece la unificarea completă a tarifelor. Tarifele din fiecare localitate vor converge către tariful din Municipiul Timişoara.
Preţul în Lei /m3 fără TVA şi ajustări în termeni reali (fără inflaţie şi TVA) ale tarifului unic este prezentat în tabelul următor
	Ajustare tarife in termeni reali

(tarife fara TVA)
	Tarif

Unic din 2010

Lei/m3
	Ajustarea la Tariful unic 2010

%
	Ajustare

2011

%
	Ajustare

2012

%

	
	
	a n
	a n+1
	a n+2

	Timişoara
	1,53
	20,4
	
	

	Canal
	1,53
	20,4
	20,7
	9,6


* Ajustările în termeni reali nu includ inflaţia din perioada dintre ajustările tarifare şi nici taxa pe valoare adăugată.
Pentru localităţile care nu beneficiază iniţial de servicii de canalizare în momentul în care localitatea va beneficia de aceste servicii  se va aplica tariful existent la aceea dată în Municipiul Timişoara sau tariful unic după caz.
ANEXA  NR.  III. 2 
PREŢUL PENTRU RACORDARE ŞI ALTE SERVICII – CANALIZARE
	Nr. Crt
	Tip aviz/Denumire serviciu
	Preţul în Lei

	1
	Aviz preliminar pentru racorduri
	24,00

	2
	Aviz de principiu pentru extinderi
	24,00

	3
	Aviz de furnizare pentru racorduri  noi
	24,00

	4
	Aviz definitiv pentru extinderi
	24,00

	5
	Aviz de gospodărie subterană
	30,00

	6
	Aviz de instalaţii interioare
	24,00

	7
	Aviz Soc. Com. Adeverinţe de utilităţi canal
	24,00

	8
	Verificare racord canal executat
	104,75

	9
	Servicii vidanjare / mc
	16,90

	10
	Servicii vidanjare / km
	3,65

	11
	Desfundat canale cu woma / oră
	140,00

	12
	Desfundat canale cu woma / km
	4,65

	13
	Desfundat canale cu woma combinată / oră
	160,00

	14
	Desfundat canale cu woma combinată / km
	2,80

	15
	Aviz pentru vidanjare fose septice (preluare în staţia de epurare)
	24,00


ANEXA  NR.  III. 3

DURATELE DE VIAŢĂ TEHNICĂ – ECHIPAMENTE ŞI LUCRĂRI - CANALIZARE

Echipamentele şi lucrările de canalizare vor avea o Durată de Viaţă Tehnică corespunzătoare valorii maxime a duratei normale de funcţionare, prevăzută în Catalogul privind clasificarea şi duratele normale de funcţionare a mijloacelor fixe aprobat conform legislaţiei în vigoare.
ANEXA  nr.  III. 4 

TERMENELE SERVICIULUI DE CANALIZARE

	Operaţia
	Termenul limită
	Data de la care începe să curgă termenul

	Răspunsul la o cerere de încheiere a unui contract de branşare/racord şi utilizare a serviciilor şi pregătirea unei liste de preţuri
	· 15 zile lucrătoare
	Data primirii cererii

	Realizarea unui nou Racord sau desfinţarea unui Racord existent
	· 15 zile lucrătoare
	· De la data eliberării unui permis de spargere de catre autoritatea locală 

	Răspunsul la o plângere

-sesizare privind  colectarea apelor uzate

-alte sesizări
	-10 zile lucrătoare

-30 zile calendaristice
	· De la data înregistrării plângerii

